**INDOKOLÁS A RENDELETMÓDOSÍTÁSHOZ**

Jászapáti Városi Önkormányzat Képviselő-testülete 191/2018. (IX. 20.) képviselő-testületi határozatával, majd az azt kiegészítő 105/2019. (V. 16.) képviselő-testületi határozatával döntött a településrendezési eszközeinek módosításáról a Jászapáti, belterület 1346 helyrajzi számú, telekmegosztást követően 1346/1 és 1346/2 helyrajzi számú ingatlanok övezeti besorolása és beépítési előírásainak megváltoztatása, valamint az MVM Hungarowind Kft. (névváltozást követően MVM Zöld Generáció Kft.) által tervezett fejlesztési elképzelés, napelempark bővítés megvalósulása érdekében.

Jászapáti Városi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési jogintézményekről szóló 314/2012. (XI. 8.) Kormányrendelet előírásait figyelembe véve, módosítani kívánja a településrendezési tervét, melynek feltétele a Helyi Építési Szabályzat és szabályozási terv, valamint a szerkezeti terv módosítása.

Az állami főépítészi hatáskörében eljáró JNKSZ Megyei Kormányhivatal Kormánymegbízotti Kabinet szakmai véleményt adott a véleményezésre benyújtott rendezési terv módosításáról, mely alapján a jóváhagyandó dokumentáció a kiegészítéseket, javításokat a végső szakmai vélemény szerint tartalmazza. A dokumentáció – melynek része a Helyi Építési Szabályzat és Szabályozási terv – eljárási és szakmai szempontból alkalmas jóváhagyásra.

A rendelet módosítását indokolta a településfejlesztési döntésekben képviselő-testületi határozattal megerősített módosítási igény.